** **

***VESELJE DO ZNANOSTI***

Na Gimnaziji Celje – Center se zavedamo, da se ne učimo le, da bi vedeli, temveč da bi svoje znanje znali koristno uporabiti. Izkušnje kažejo, da medgeneracijsko povezovanje in sodelovanje prispeva k učinkoviti in kakovostni promociji znanosti, ki postaja na tak način bolj razumljiva za vse in spodbuja mlade k hitrejšemu usvajanju novih znanj ter hkrati veča željo po inovativnosti. Naravnih zakonov ni mogoče dognati le z razmišljanjem in predpostavljanjem, temveč je teze potrebno dokazati v praksi – ***z eksperimentiranjem****.*

Da bi mladim naravoslovne znanosti čim bolj približali*,* ***5. decembra 2013 na Gimnaziji* *Celje –* Center** že šesto leto zapored pripravljamo prireditev **Veselje do znanosti**. Prireditev se bo pričela **ob 12. uri v športni dvorani GCC in bo predvidoma trajala do 16. ure.**

Osrednji gost letošnje prireditve bo **dr. Miha Kos, ustanovitelj in vodja Hiše eksperimentov v Ljubljani**, ki nam bo v uvodnem delu prikazal nekaj atraktivnih eksperimentov, nato pa bodo naši učitelji kemije, biologije in fizike, skupaj z vami in vašimi učenci, odkrivali čarobnost in uporabnost naravoslovnih znanosti.

K sodelovanju vabimo ***učitelje in učence tretje triade*,** ki jih eksperimentiranje veseli. Posebno veseli bomo mentorjev (učiteljev in učencev), ki bi želeli voditi posamezni eksperiment in bdeti nad njegovo varno izvedbo.

Zaradi lažje organizacije prireditve Vas prosimo, da do petka, 22. novembra 2013, na naslov [**marjana.turnsek@gcc.si**](mailto:marjana.turnsek@gcc.si) sporočite število udeležencev. Iz vsake šole se lahko prireditve udeležijo trije učenci in en mentor. Z natančno vsebino delavnic, delitvami v skupine Vas bomo podrobneje seznanili v zadnjem tednu novembra, ko bomo imeli zbrane povratne informacije z vseh sodelujočih šol.

***Vljudno vabljeni k sodelovanju.***

Marjana Turnšek, univ. dipl. nemc. Mateja Glušič Lenarčič, mag. manag.

Koordinatorica UNESCO dejavnosti na GCC v. d. ravnatelja

**OPIS PROJEKTA:**

Projekt je namenjen dijakom in osnovnošolcem, ki jih zanimajo naravoslovne znanosti. Z zanimivimi eksperimenti jim te znanosti želimo približati, jim prikazati njihovo uporabnost v vsakdanjem življenju ter jih usmeriti v raziskovanje in samostojno odkrivanje na področju naravoslovja. V goste vedno povabimo priznanega strokovnjaka s področja kemije ali fizike. Lani smo gostili prof. dr. Ivana Lebana s Fakultete za kemijo in kemijsko tehnologijo iz Ljubljane, leto poprej pa izr. prof. dr. Gorazda Planinšiča s Fakultete za matematiko in fiziko. Naš partner v projektu je tudi Gimnazija Kruševac iz Srbije, ki prav tako daje velik poudarek naravoslovnim vsebinam, ekologiji in promociji naravoslovja. K sodelovanju povabimo tudi podjetja iz Celja in okolice, ki so nam v preteklosti že priskočila na pomoč z materialom za delavnice, nekateri pa so bili celo ko-mentorji v delavnicah.

Prireditev je razdeljena na dva dela, v prvem delu je plenarni prikaz eksperimentov, ki ga pripravi osrednji gost prireditve, v drugem delu pa dijaki in učenci pod mentorstvom naših učiteljev in učiteljev gostujočih šol samostojno izvajajo eksperimente. Del prireditve je namenjen tudi druženju in izmenjavi izkušenj tako med učitelji kot učenci in dijaki. Vsak udeleženec izvede tri do štiri delavnice (odvisno od števila prijavljenih).

Temeljni cilji projekta:

* obeležiti svetovni dan znanosti za mir in razvoj
* pridobiti uporabno in trajno znanje - v skladu z Delorsovimi stebri poučevanja vpeljati čim bolj uravnotežen, aktiven in medpredmetno naravnan način poučevanja, kar pomeni, da se trudimo, da bi naši dijaki znanje znali koristno uporabiti in da bi znali sodelovati z drugim.
* razvijanje strpnosti in krepitev medkulturnega dialoga - projektu sodelujejo učenci različnih starosti, iz različnih okolij, različnih narodnosti. Želimo doseči čim večjo stopnjo strpnosti in sodelovanja med vsemi udeleženci.
* razvijanje znanj in veščin za reševanje okoljskih izzivov (vključevanje smernic Trajnostnega razvoja) – skupne aktivnosti predvidevajo tudi proučevanje tematike trajnostnega razvoja in okoljsko pomembnih vsebin.
* uporaba aktivnih metod poučevanja in osvajanja znanja – eksperimetalno delo, uporaba IKT, avtentični pouk, analiza, sklepanje, lastna interpretacija, soočanje mnenj in stališč… -  udeležence želimo usmeriti v raziskovanje in samostojno odkrivanje uporabnosti naravoslovnih znanosti in jih navdušiti za študij na tem področju
* v  projektu upoštevamo socialno in kulturno raznolikost, projekt je naravnan interdisciplinarno, k sodelovanju smo povabili podjetja iz Celja in okolice, ki bodo v delavnicah tudi sodelovala.  
    
  <http://www.gcc.si/projektno-delo/veselje-do-znanosti/>

**** 

**PRIJAVNICA – NACIONALNI PROJEKT**

**»VESELJE DO ZNANOSTI«**

Ime šole:

Naslov šole:

Telefonska številka šole:

Ime in priimek kontaktne osebe na šoli:

Telefonska številka kontaktne osebe:

E-mail kontaktne osebe:

**Število udeležencev: \_\_\_\_\_\_\_\_\_\_\_\_\_\_\_\_\_\_**

Učenci:

|  |
| --- |
| IME IN PRIIMEK UČENCA: |
|  |
|  |
|  |

Mentor:

|  |
| --- |
| IME IN PRIIMEK MENTORJA: |
|  |

**Prijavnico pošljite do petka, 22. 11. 2013** na naslov [marjana.turnsek@gcc.si](mailto:marjana.turnsek@gcc.si)